TVR 1 lansează duminica aceasta o pastilă de istorie, intitulat Istroia cu Virgil, proiect pornit ca un vlog pe YouTube.

„Într-o manieră originală şi nonconformistă, un tânăr de 25 de ani prezintă telespectatorilor TVR 1 cele mai importante evenimente care au marcat istoria românilor, la Istoria cu Virgil. Programul vine cu o abordare diferită faţă de cele existente pe piaţă în acest moment: în fiecare duminică, timp de 10 minute, un tânăr analizează, în cheie satirică, cele mai importante momente din istoria românilor, de la origini, până în prezent”, anunță TVR.

Publicitate

Virgil Ciulin, realizatorul pastilei de istorie: „Ideea acestui format mi-a venit urmărindu-l pe autorul american John Green. În proiectul lui, Crash Course World History, acesta poveşteste istoria lumii într-un mod atractiv pentru generaţia Inernet, lucru care, am observat, lipseşte şi la noi. Şi-atunci, încerc eu!”

Primul episod va fi despre etnogeneza poporului nostru - daci, romani, slavi şi alte popoare migratoare din care au rezultat românii.

Despre Virgil Ciulin:

Are 25 de ani, 1,87 metri, a terminat Marketing la ASE şi singura lui legatură cu istoria este pasiunea pe care o are pentru domeniu încă din şcoala generală. De un an a început proiectul video pe YouTube - Istoria cu Virgil - unde are aproape cinci mii de abonaţi.

Iulia Bunea

iulia.buneapaginademedia.ro